.td_uid_3_6088517335048_rand.td-a-rec-img{text-align:left}.td_uid_3_6088517335048_rand.td-a-rec-img img{margin:0 auto 0 0} Numru ta' niċeċ u strutturi ġew meqruda fl-inħawi magħrufa bħala 'Top of the World' f'Ħal Għargħur. Mhux magħruf jekk hux qed isiru xogħlijiet inkella hux qed jitneħħew il-ħitan tas-sejjieħ u l-istrutturi għax saru bla permess. Resident tella' numru ta 'filmati u ritratti fuq Facebook, inkluż ta' mafkar qed jitkisser biċċiet wara li nġibed b'ħabel marbut ma' vettura. Mhuwiex ċar min qed iwettaq ix-xogħlijiet u x'tip ta' xogħlijiet qed isiru. Ritratti juru li ż-żona, inkluż il-gaurigue, qed tiġi kklerjata u numru ta' skips imtlew bis-sejjieħ. Ir-resident qal li n-niċeċ u l-istrutturi tas-sejjieħ kienu kkurati minn raġel min Ħal Għargħur, Ronnie Gauci, magħruf bħala 'l-Kuzzu'. Dawn l-istrutturi ġew "meqruda" u r-resident qal "Kemm għal Ronnie u kif ukoll għal min iħobb verament il-Għargħur jew li jiġi f'dawn l-inħawi għall-kwiet jaqbel li qatt ma kellha tasal din il-ġurnata tal-lum għaliex kienu qedin isebbħu din iz-zona. Image: Miguela Xuereb Ħal Għargħur jinsab fuq waħda mill-ogħla għoljiet ta' Malta, minn fejn in-nies jistgħu jgawdu wħud mill-isbaħ xenarji li jinstabu fuq in-naħa tat-Tramuntana ta' Malta. Dan ix-xenarju jista' jitgawda l-aħjar mill-belvedere li jħares lejn il-baħar u li huwa magħruf mar-residenti tar-raħal bħala 'Top of the World' (Il-quċċata tad-dinja). Fil-viċin hemm ukoll il-fortifikazzjonijiet minn żmien l-Ingliżi magħrufa bħala Victoria Lines u l-kappella ta' Santa Marija Assunta, mibnija fl-1560, magħrufa bħala 'Taż-Żellieqa'. .td_uid_4_608851733536a_rand.td-a-rec-img{text-align:left}.td_uid_4_608851733536a_rand.td-a-rec-img img{margin:0 auto 0 0}